Kelios COVID-19 pandemijos metu pradėtos taikyti su baudžiamosios teisenos sistemos veikimu susijusios priemonės buvo panaikintos. Konstitucinė Taryba pripažino prieštaraujančiu Konstitucijai automatinį suėmimo trukmės pratęsimą, kuris buvo nustatytas 2020 m. kovo 25 d. įsakymu ir įgyvendinamas izoliavimo priemonių taikymo laikotarpiu iki 2020 m. gegužės 11 d., dėl jo automatinio taikymo pobūdžio ir dėl to, kad per trumpą terminą neatliekama sisteminga teisminė peržiūra dėl tokio suėmimo pratęsimo būtinumo, paisant asmens teisės į laisvę. Valstybės Taryba 2021 m. kovo 5 d. sprendime taip pat nusprendė, kad toks automatinis suėmimo pratęsimas prieštarauja Europos žmogaus teisių konvencijos (EŽTK) 5 straipsnyje įtvirtintai teisei į laisvę ir kad žemesnės instancijos baudžiamųjų teismų teisėjui suteikta galimybė nurodyti naudoti vaizdo konferencijos ar telefono ryšio priemones pažeidžia teisę į teisingą bylos nagrinėjimą, kuri yra apsaugą užtikrina EŽTK 6 straipsnis. 2020 m. lapkričio 27 d. įsakymu Valstybės Taryba jau buvo sustabdžiusi vaizdo konferencijų priemonių naudojimą be kaltinamojo sutikimo per posėdžius aukštesnės instancijos baudžiamuosiuose teismuose, argumentuodama tuo, kad tai darant yra šiurkščiai ir akivaizdžiai neteisėtai varžomos teisės į gynybą ir teisė į teisingą bylos nagrinėjimą.

Žurnalistai Prancūzijoje ir toliau patiria įvairaus pobūdžio grėsmių. Gaunama pranešimų apie išpuolius – vykdomus tiek protestuotojų, tiek policijos pajėgų – prieš žurnalistus ir žiniasklaidos darbuotojus per protestus ir demonstracijas. Atsižvelgdama į tai, Vyriausybė užsakė parengti nepriklausomą ataskaitą; joje pateikta pasiūlymų dėl priemonių, kuriomis siekiama didinti žurnalistų saugumą ir gerinti jų komunikaciją su policijos pajėgomis per protestus ir demonstracijas. Valstybės Taryba taip pat pripažino neteisėtomis keturias Viešosios tvarkos palaikymo plano nuostatas, kuriomis apribota žurnalistų veikla per protestus ir demonstracijas. Pastebėta nerimą keliančių tendencijų dėl reporterių šaltinių konfidencialumo, grasinimų fiziniu smurtu ar priekabiavimo internetu (ypač prie žurnalisčių) atvejų. Europos Tarybos platformoje žurnalistikos apsaugai ir žurnalistų saugumui skatinti nuo 2020 m. spalio mėn. pateikta penkiolika perspėjimų dėl Prancūzijos; dauguma jų susiję su fiziniais išpuoliais, priekabiavimu ir žurnalistų bauginimu. 2021 m. MPM ataskaitoje pabrėžiama, kad dažnas nepaprastosios padėties taikymas ir labai plati dezinformacijos apibrėžtis taip pat gali neigiamai paveikti žurnalistų padėtį.

Prancūzijos valdžios institucijos žiniasklaidos priemonėms skyrė didelę finansinę paramą. Siekdama sušvelninti COVID-19 pandemijos ekonominį poveikį, Prancūzijos Vyriausybė 2020 m. skyrė 106 mln. EUR spaudos platinimo tęstinumui užtikrinti ir labiausiai paveiktiems žiniasklaidos sektoriaus subjektams – spaudos pardavėjams, užsienio spaudos platintojams ir leidėjams – remti. Be to, teisę gauti trumpalaikę darbo pajamų kompensaciją turėjo visi žiniasklaidos darbuotojai, įskaitant laisvai samdomus darbuotojus. Teikiant paramą ilgesniu laikotarpiu, visapusiškame gaivinimo plane numatyta per ateinančius dvejus metus skirti 377 mln. EUR žiniasklaidos sektoriaus skaitmeninei ir ekologinei pertvarkai remti. Tai apima 18 mln. EUR fondą, skirtą paramai žurnalistams, kurių padėtis sunkiausia, kaip antai laisvai samdomiems darbuotojams, fotožurnalistams ir karikatūristams. Prancūzijos Vyriausybė taip pat numatė keisti finansinės paramos teikimo spaudos pardavėjams tvarką, ypač dėl paraiškų teikimo sąlygų ir finansinės pagalbos apskaičiavimo metodų.

Teisėkūros proceso metu dažnai atliekamas poveikio vertinimas ir konsultuojamasi su suinteresuotaisiais subjektais, nors tai nėra visais atvejais privaloma. Paskelbtų poveikio vertinimo dokumentų, pridedamų prie Vyriausybės inicijuojamų įstatymų projektų, skaičius padidėjo iki 25 (iš viso buvo 61 įstatymo projektas) 2020 m.; iki tol metinis vidurkis buvo 9. Rengiant naujus įstatymus nėra privaloma įtraukti suinteresuotuosius subjektus ir visuomenę; Valstybės Tarybos teigimu, dažnai vyksta neoficialios konsultacijos, įskaitant susitikimus su suinteresuotaisiais subjektais, ir konsultacijos per konsultacinius komitetus. Po devynių mėnesių svarstymų Piliečių konventas klimato klausimais pateikė savo pasiūlymus Vyriausybei, o ši 2021 m. vasario 10 d. paskelbė savo įstatymo dėl klimato projektą. Be to, atsižvelgdamas į šio konvento pasiūlymą, Prezidentas įsipareigojo surengti referendumą dėl klimatui skirto straipsnio įtraukimo į Konstituciją.

Centre for Media Pluralism and Media Freedom (2021), Media Pluralism Monitor 2021.

Conseil supérieur de l’audiovisuel (2021), Nuomonė dėl įstatymo dėl viešos prieigos prie kultūros kūrinių apsaugos skaitmeniniame amžiuje projekto ir įstatymo dėl viešos prieigos prie kultūros kūrinių apsaugos projekto, 2021 m. kovo 22 d., https://www.csa.fr/Reguler/Espace-juridique/Les-textes-reglementaires-du-CSA/Avis-du-CSA-au-gouvernement/Avis-du-22-mars-2021-sur-le-projet-de-loi-organique-relatif-a-la-protection-de-l-acces-du-public-aux-oeuvres-culturelles-a-l-ere-numerique-et-le-projet-de-loi-relatif-a-la-protection-de-l-acces-de-l-acces-du-public-aux-oeuvres-culturelles .

Council of Europe, Expert Council on NGO Law of the Conference of INGOs (2021), Opinion of 31 March 2021 on the compatibility with the European standards of the bill to ensure respect for the principles of the republic by all, https://rm.coe.int/opinion-on-the-bill-to-ensure-respect-for-the-principles-of-the-republ/1680a1f40e .

Council of Europe, Platform to promote the protection of journalism and safety of journalists (2020), Alert of 16 December 2020, Two Media Workers Injured in Knife Attack, https://www.coe.int/en/web/media-freedom/detail-alert?p_p_id=sojdashboard_WAR_coesojportlet&p_p_lifecycle=0&p_p_col_id=column-3&p_p_col_count=7&_sojdashboard_WAR_coesojportlet_alertPK=78942550.

Council of Europe: Committee of Ministers (2010), Recommendation CM/Rec(2010)12 of the Committee of Ministers to member states on judges: independence, efficiency and responsibilities.

Délégation des Barreaux (2021), Iš Délégation des Barreaux de France gauti atsakymai rengiant 2021 m. teisinės valstybės principo taikymo ataskaitą.

European Federation of Journalists: interneto svetainė, https://europeanjournalists.org/blog/database/covid-19-what-financial-support-has-the-media-and-journalists-received-in-europe/ .

Europos Komisija (2018), Peržiūrėtos Audiovizualinės žiniasklaidos paslaugų direktyvos naujųjų nuostatų įgyvendinimo tyrimas, https://digital-strategy.ec.europa.eu/en/library/study-implementation-new-provisions-revised-audiovisual-media-services-directive-avmsd .

Europos Komisija (2020), Teisinės valstybės principo taikymo ataskaita. Šalies skyrius: teisinės valstybės principo taikymo padėtis Prancūzijoje.

Europos Komisija (2021), ES teisingumo rezultatų suvestinė.

Europos piliečių forumas (2021), Iš Europos piliečių forumo gauti atsakymai rengiant 2021 m. teisinės valstybės principo taikymo ataskaitą.

Europos Taryba: interneto svetainė, https://www.coe.int/en/web/media-freedom/france .

Global Alliance of National Human Rights Institutions (GANHRI), Sub-Committee on Accreditation (SCA) (2019), Report of March 2019.

GRECO (2020), Fifth Evaluation Round – Evaluation Report on France.

Komunikacijos generalinis direktoratas (2019), Greitoji „Eurobarometro“ apklausa Nr. 482 „Verslo subjektų požiūris į korupciją Europos Sąjungoje“.

Komunikacijos generalinis direktoratas (2020), Specialioji „Eurobarometro“ apklausa Nr. 502 „Korupcija“.

L’Assemblée citoyenne des originaires de turque ir kiti (2021), 2021 m. balandžio 7 d. bendras laiškas senatoriams, https://www.ldh-france.org/wp-content/uploads/2021/04/Lettre-aux-senatrices-et-senateurs-avec-les-derniers-signataires.pdf .

Le Monde (2021), Loi « sécurité globale » : le Conseil constitutionnel censure l’ex-article 24, https://www.lemonde.fr/societe/article/2021/05/20/le-conseil-constitutionnel-censure-l-ex-article-24-de-la-proposition-de-loi-securite-globale_6080897_3224.html .

Nacionalinė konsultacinė komisija žmogaus teisių klausimais (CNCDH) (2020), 2020 m. lapkričio 26 d. Nuomonė dėl Visuotinio saugumo įstatymo pasiūlymo.

Nacionalinė konsultacinė komisija žmogaus teisių klausimais (CNCDH) (2021), 2021 m. sausio 28 d. Pirmoji nuomonė dėl įstatymo projekto dėl Respublikos principų laikymosi stiprinimo, pateikto pagal paspartintą teisėkūros procedūrą, https://www.cncdh.fr/sites/default/files/a_-_2021_-_1_-_pjl_principes_de_la_republique_janv_2021.pdf .